CELEX: 32015R1396
Language: fi
Date: 2015-08-14 00:00:00
Title: Komission täytäntöönpanoasetus (EU) 2015/1396, annettu 14 päivänä elokuuta 2015, täytäntöönpanoasetuksen (EU) N:o 540/2011 oikaisemisesta tehoaineen Bacillus subtilis (Cohn 1872) kannan QST 713 (identtinen kannan AQ 713 kanssa) osalta (ETA:n kannalta merkityksellinen teksti)

15.8.2015   
            
            
               FI
            
            
               Euroopan unionin virallinen lehti
            
            
               L 216/1
            
         KOMISSION TÄYTÄNTÖÖNPANOASETUS (EU) 2015/1396,
   annettu 14 päivänä elokuuta 2015,
   täytäntöönpanoasetuksen (EU) N:o 540/2011 oikaisemisesta tehoaineen Bacillus subtilis (Cohn 1872) kannan QST 713 (identtinen kannan AQ 713 kanssa) osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 78 artiklan 3 kohdan,
   on kuullut pysyvää kasvi-, eläin-, elintarvike- ja rehukomiteaa,
   sekä katsoo seuraavaa:
   
               (1)
            
            
               Komission direktiivillä 2007/6/EY (2) sisällytettiin tehoaineen Bacillus subtilis (Cohn 1872) kanta QST 713, joka on identtinen kannan AQ 713 kanssa, jäljempänä ’Bacillus subtilis’, neuvoston direktiivin 91/414/ETY (3) liitteeseen I sienitautien torjunta-aineena.
            
         
               (2)
            
            
               Direktiivin 91/414/ETY liitteessä I olevia tehoaineita pidetään asetuksen (EY) N:o 1107/2009 mukaisesti hyväksyttyinä, ja ne luetellaan komission täytäntöönpanoasetuksen (EU) N:o 540/2011 (4) liitteessä olevassa A osassa.
            
         
               (3)
            
            
               Alankomaat ilmoitti 22 päivänä tammikuuta 2015 komissiolle, että toimija, jonka pyynnöstä Bacillus subtilis sisällytettiin direktiivin 91/414/ETY liitteeseen I, on pyytänyt, että kyseisen aineen käyttöedellytykset kattaisivat myös käytön bakteerien torjunta-aineena Erwinia amylovoran (tulipoltetaudin) torjunnassa; tämä käyttötarkoitus oli virheellisesti jäänyt pois direktiivin 91/414/ETY liitteessä I olevasta luettelosta.
            
         
               (4)
            
            
               Alankomaat katsoi tämän pyynnön perustelluksi.
            
         
               (5)
            
            
               Lisäksi käyttö bakteerien torjunta-aineena on jo arvioitu tehoaineen Bacillus subtilis hyväksyntämenettelyn aikana, ja kyseistä käyttötarkoitusta käsitellään myös tarkastelukertomuksessa.
            
         
               (6)
            
            
               Sen vuoksi täytäntöönpanoasetus (EU) N:o 540/2011 olisi oikaistava,
            
         ON HYVÄKSYNYT TÄMÄN ASETUKSEN:
   1 artikla
   Korvataan täytäntöönpanoasetuksen (EU) N:o 540/2011 liitteessä olevassa A osassa rivillä 138 olevan sarakkeen ”Erityiset säännökset” A osa seuraavasti:
   
      ”A OSA
      Lupa voidaan myöntää ainoastaan sienitautien ja bakteerien torjunta-aineena käyttöä varten.”
   
   2 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä elokuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 309, 24.11.2009, s. 1.
   
      (2)  Komission direktiivi 2007/6/EY, annettu 14 päivänä helmikuuta 2007, neuvoston direktiivin 91/414/ETY muuttamisesta metrafenonin, Bacillus subtilisin, spinosadin ja tiametoksaamin sisällyttämiseksi siihen tehoaineina (EUVL L 43, 15.2.2007, s. 13).
   
      (3)  Neuvoston direktiivi 91/414/ETY, annettu 15 päivänä heinäkuuta 1991, kasvinsuojeluaineiden markkinoille saattamisesta (EYVL L 230, 19.8.1991, s. 1).
   
      (4)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).